EkBass/fiwiki-20250220-pages-articles huggingface dataset:
10 cm/65 type 98

10 cm/65 type 98 () oli keisarillisen Japanin laivaston kevyt laiva- ja rannikkotykki toisessa maailmansodassa. Tykkiä asennettiin lentotukialus Taihōlle, kevyt risteilijä Ōyodolle sekä Akizuki-luokan hävittäjille. Vuodesta 1945 alkaen rannikkoasemat tulivat tärkeimmiksi sijoituskohteiksi. Japanilaiset pitivät tykkiä parhaana ilmatorjunta-aseenaan. Toisen maailmansodan jälkeen tykin käyttö jatkui kahdella hävittäjällä, jotka luovutettiin sotakorvauksina Neuvostoliitolle ja Kiinan tasavallalle. == Asennus == Tykki asennettiin kaksiputkiseen torniin, jonka kokonaismassa oli 34 500 kg. Torni kääntyi 12-16 astetta sekunnissa ja aseiden korkeuskulman muutos 16 astetta sekunnissa. Torni oli sähköhydraylinen ja sitä voitiin tarvittaessa käyttää käsin. == Ammukset == Tykillä ammuttiin 13 kg:n HE- kranaatteja. Tykille oli valmistettu ainoastaan kärkisytytteisiä kranaatteja. Kranaatin maksimikantama oli 19 500 metriä ja 90 asteen kulmalla ammuttaessa 13 000 metriä. Tehokas ampumaetäisyys oli 14 000 metriä ja ilmamaaliin ammuttaessa 11 000 metriä. Luokka:Laivatykit
Antonio B. Won Patin kansainvälinen lentoasema

Antonio B. Won Patin kansainvälinen lentoasema on Guamin pääkaupunki Hagåtñaa palveleva lentoasema. Vuonna 2014 sen kautta kulki noin 3,18 miljoonaa matkustajaa. Se on nimetty ensimmäisen guamilaisen edustajainhuoneen jäsenen Antonio Borja Won Patin mukaan. == Lentoyhtiöt == Lentoasemalle lentävät säännöllisesti seuraavat lentoyhtiöt: * Air Busan * Asia Pacific Airlines * Cebu Pacific * China Airlines * Delta Air Lines * EVA Air * Japan Airlines * Jeju Air * Jin Air * Korean Air * Philippine Airlines * T’way Air * United Airlines * United Express == Lähteet == == Aiheesta muualla == * Luokka:Guamin lentoasemat
Ellie Kemper

Elizabeth Claire ”Ellie” Kemper (s. 2. toukokuuta 1980 Kansas City, Missouri) on yhdysvaltalainen näyttelijä, koomikko ja käsikirjoittaja. Hänet tunnetaan parhaiten Erin Hannonin roolista tv-sarjassa Konttori sekä nimiroolista Netflix-alkuperäissarjassa Unbreakable Kimmy Schmidt. Hänellä on lisäksi ollut sivurooleja elokuvissa, kuten Morsiusneidot ja 21 Jump Street. Vuonna 2015 Kemper liittyi NBC-kanavan väliaikaiseksi juontajaksi aamuohjelmassa The Today Show. Kemper syntyi Kansas Cityssä italialais-saksalaista sukujuurta olevan varakkaan nelilapsisen perheen toiseksi. Hänen nuorempi siskonsa Carrie Kemper on televisiokäsikirjoittaja. Kemperin vanhemmat ovat David Woods Kemper ja Dorothy Ann Jannarone. Perhe muutti St. Louisiin Kemperin ollessa viisivuotias. Hän opiskeli lukiossa esittäviä taiteita ja komiikkaa, ja yksi hänen opettajistaan oli näyttelijä Jon Hamm. Myöhemmin Kemper valmistui Princetonin yliopistosta nimityksellä Bachelor of Arts. Sen jälkeen hän kävi Oxfordin yliopistoa. Kemperin ura alkoi esiintymisistä sketsisarjoissa, mm. Late Night with Conan O'Brienissa. Hän myös kirjoittaa artikkeleita lehteen nimeltä The Onion. Roolin Konttori -sarjasta hän sai käytyään ensin koekuvauksessa Puisto-osaston rooliin. Tuottajat kutsuivat hänet uuteen koekuvaukseen Konttorin roolia varten, ja hänet valittiin esittämään Erin Hannonia. Kemper esiintyi osassa vuodesta 2009 alkaen. Vuonna 2010 hän oli mukana Sofia Coppolan elokuvassa Somewhere. Kemper on ollut Emmy- sekä SAG- ehdokkaana roolistaan Netflixin sarjassa Unbreakable Kimmy Schmidt. Kemper on naimisissa käsikirjoittaja Michael Komanin kanssa ja heillä on kaksi lasta, vuosina 2016 ja 2019 syntyneet pojat. == Aiheesta muualla == * Luokka:Yhdysvaltalaiset näyttelijät Luokka:Yhdysvaltalaiset koomikot Luokka:Yhdysvaltalaiset käsikirjoittajat Luokka:Amerikanitalialaiset Luokka:Vuonna 1980 syntyneet Luokka:Elävät henkilöt
DS 4

DS 4 on DS Automobilesin vuosina 2010–2018 valmistama alemman keskiluokan henkilöautomalli. Mallia myytiin vuoteen 2015 asti Citroënin merkin alla nimellä Citroën DS4, kunnes DS:stä tuli itsenäinen merkki. Mallista on myös katumaasturimaisempi DS 4 Crossback -versio. Vuoden 2011 Euro NCAP -kolaritestistä Citroën DS4 sai tulokseksi täydet viisi tähteä. == Lähteet == == Aiheesta muualla == DS 4 Luokka:C-segmentin autot Luokka:2010-luvun autot
Yhteysupseeri

Yhteysupseeri on muuhun kuin upseerin omaan joukko-osastoon kuuluvan esikunnan tai muun johtoportaan osaan yhteyksiä hoitamaan lähetetty upseeri. Esimerkiksi Suomella oli jatkosodassa yhteysupseereja saksalaisissa joukko-osastoissa Lapissa koordinoimassa suomalaisten ja saksalaisten yhteistoimintaa.Saarmaa 1987 == Lähteet == * * === Viitteet === Luokka:Sotilastehtävät
DS 5

DS 5 on DS Automobilesin vuosina 2011–2018 valmistama ylemmän keskiluokan henkilöautomalli. Sitä myytiin vuoteen 2015 saakka Citroën-merkin alla, nimellä Citroën DS5, kunnes DS-merkistä tuli itsenäinen. Vuoden 2011 Euro NCAP -kolaritestistä Citroën DS5 sai tulokseksi täydet viisi tähteä. == Lähteet == == Aiheesta muualla == DS 5 Luokka:D-segmentin autot Luokka:2010-luvun autot
DS 6

DS 6 on DS Automobilesin vuodesta 2014 lähtien Kiinan markkinoille valmistama ylellinen crossover-tyyppinen henkilöauto. DS 6WR -malli esiteltiin Pekingin autonäyttelyssä 20. huhtikuuta 2014 (Auto China 2014). == Lähteet == == Aiheesta muualla == DS 6 Luokka:J-segmentin autot Luokka:2010-luvun autot Luokka:2020-luvun autot
Po pojas v nebe

Po pojas v nebe (По пояс в небе, Toisinaan taivaalla) on venäläisen rock- muusikko Nikolai Noskovin neljäs studioalbumi. Se julkaistiin 7. maaliskuuta 2006Новый альбом Николая Носкова «По пояс в небе». == Kappaleet == # По пояс в небе (Po pojas v nebe)Николай Носков во Владивостоке: «На вершине Гималаев меня ждала надпись «Thank you» # А на меньшее я не согласен # Я не верю # Побудь со мной # Зачем # Тальяночка # Любовь и еда # Иду ко дну # Фенечка # Спасибо == Arvostelut == * InterMedia (ei luokiteltu)НИКОЛАЙ НОСКОВ – „ПО ПОЯС В НЕБЕ“ * Play Play - kesäkuu 2006 No. 85/2006 ==Lähteet== Luokka:Nikolai Noskovin albumit Luokka:Vuoden 2006 albumit
Seppo Kellomäki

Seppo Lauri Pellervo Kellomäki (s. 1944) on suomalainen metsänhoitajaTaustatietoa Seppo Kellomäestä, Suomen akatemia ja metsätieteilijä. Hän oli Joensuun yliopiston metsänhoitotieteen professori vuodesta 1984 ja Suomen Akatemian tutkijaprofessori vuodesta 1989. Hänen tutkimuskohteitaan ovat olleet fotosynteesi ja metsän kasvu.Facta 2001, Täydennysosa 1990, WSOY 1990, s. 312 ==Teokset== * Metsäekologia, 1987 * Metsänhoito, 1988 == Lähteet == Luokka:Suomalaiset metsätieteilijät Luokka:Suomalaiset professorit Luokka:Joensuun yliopiston professorit Luokka:Vuonna 1944 syntyneet Luokka:Elävät henkilöt
DS 5LS

DS 5LS on ranskalaisen DS Automobilesin vuodesta 2014 lähtien valmistama ylemmän keskiluokan henkilöautomalli, joka on hatchback-korisen DS 4S:n sedan- versio. DS 5LS:ää ei myydä Euroopassa. Auton muotoilu perustuu Citroën DS Numéro 9- ja DS Wild Rubis -konseptiautoihin. == Julkistus == DS Automobiles kertoi 19. joulukuuta 2013 Louvren alla sijaitsevassa Carrousel du Louvre -kauppakeskuksessa, että se tuo Kiinan markkinoille uuden sedan-mallin DS 5 -autosta keväällä 2014. == Lähteet == == Aiheesta muualla == DS 5LS Luokka:D-segmentin autot Luokka:2010-luvun autot Luokka:2020-luvun autot
Dominion of Misery

__NOTOC__ Dominion of Misery on death metal -yhtye Omnihilityn kolmas studioalbumi. Se julkaistiin 26. helmikuuta 2016 levymerkillä Unique Leader Records. == Kappaleet == # # # # # # # # # # == Kokoonpano == * Dan Rabago – kitara * Steve Crum – rummut * Isamu Sato – basso * John Kurzejeski – laulu \+ * Nick Superchi – kosketinsoitin === Tuotanto === * Mark Cooper – grafiikka * Zack Ohren – tuottaja, äänittäjä, miksaaja, masteroija == Arvostelut == * Angry Metal Guy: Angry Metal Guy * Imperiumi.net: Imperiumi.net == Lähteet == == Aiheesta muualla == * * Luokka:Vuoden 2016 albumit Luokka:Omnihilityn albumit
Suomen aluevaalit

Aluevaalit ovat vaalit, joissa valitaan hyvinvointialueiden valtuustoihin valtuutetut ja varavaltuutetut. Aluevaaleista on aiemmissa kokeiluissa ja suunnitelmissa käytetty nimitystä maakuntavaalit. Vaalit järjestetään muualla paitsi Helsingin kaupungissa (joka järjestää sosiaali- ja terveystoimen sekä pelastustoimen edelleen itsenäisesti ja siitä päättävät valitaan jatkossakin kuntavaaleissa) ja Ahvenanmaalla. Suomessa aluevaaleista säädetään hyvinvointialuelaissa ja vaalilaissa. Aluevaltuustot päättävät hyvinvointialueen toiminnasta, taloudesta ja hallinnosta. Aluevaaleissa vaalipiirinä toimii hyvinvointialuehttps://valtioneuvosto.fi/-/1410853/aluevaalit-2022-ennakkoaanestyspaikat- verkossa-osoitteessa-vaalit.fi. Ensimmäiset aluevaalit järjestettiin 23. tammikuuta 2022 Marinin hallituksen esittämän sote-uudistuslainsäädännön mukaisesti. Eduskunta hyväksyi esityksen sote-uudistuksesta ja hyvinvointialueista täysistunnossaan 23. kesäkuuta. Vuodesta 2025 eteenpäin aluevaalit järjestetään yhdessä kuntavaalien kanssa. Vuoden 2022 aluevaaleissa naiset saivat enemmistön (53 %) valituista edustajista, vaalien äänestysprosentin oltua vain 47,5. == Historia == Kainuun maakuntahallintokokeilussa järjestettiin maakuntavaalit vuosina 2004 ja 2008. Aluevaaleja valmisteltiin Juha Sipilän hallituksen kaudella maakuntavaalien nimellä sote-uudistuksen projektiryhmässä ja maakuntalain valmisteluryhmässä. Tällöin tavoitteena oli järjestää ensimmäiset maakuntavaalit osana maakunta- ja soteuudistusta. Sipilän hallituksen aikana maakuntavaaleille asetettiin useita tavoitteellisia päivämääriä muun muassa vuosille 2018 ja 2019, jotka kaikki lykkääntyivät. Uudistus kariutui. == Äänioikeus == Äänioikeus aluevaaleissa määräytyy samalla tavalla kuin kuntavaaleissa. Äänioikeutettuja ovat 18 vuotta täyttäneet henkilöt, joiden kotikunta on hyvinvointialueeseen kuuluva kunta 51. päivänä ennen vaalipäivää. Muilta kuin Suomen, muun Euroopan unionin jäsenvaltion, Islannin tai Norjan kansalaisilta vaaditaan lisäksi, että henkilöllä on ollut kotikunta Suomessa yhtäjaksoisesti kahden vuoden ajan laskettuna 51. päivästä ennen vaalipäivää. == Katso myös == * Eduskuntavaalit * Europarlamenttivaalit * Kuntavaalit * Presidentinvaalit == Lähteet == == Aiheesta muualla == * Alueuudistus * Maakuntalain luonnos * Luokka:Aluevaalit
Seppo Keränen

Seppo Keränen (s. 1947) on suomalainen luontokuvaaja. Hän on kuvannut luontoa hyvin laaja-alaisesti.Facta 2001, Täydennysosa 1990, WSOY 1990, s. 312 ==Palkinnot== * valokuvataiteen valtionpalkinto 1989 * Turun ja Porin läänin taidepalkinto 1984 * Porin kaupungin taidepalkinto 1986 * Porin kaupungin ympäristöpalkinto 2001.Seppo Keränen Maahengen sivulla ==Näyttelyt== * Lintujen paratiisi 1977, K. Soverin kanssa, kirjana Kosteikko 1980 * Ulkosaaristossa 1982, A. Rautavaaran kanssa, kirjana Saariston elämää 1983 ==Teokset== * Kosteikko - maata, vettä ja elämää, kuvat: Seppo Keränen, Kari Soveri; tekstit: Pertti Kalinainen...ja muita; toim. Kaija Keskinen; piirrokset: Seppo Leinonen. Hki: Suomen luonnonsuojelun tuki, 1979 - (Suomalaista luontoa parhaimmillaan, ISSN 0358-5670; 2.). ISBN 951-99231-1-X. * Saariston elämää, kuvat: Seppo Keränen, Arno Rautavaara; tekstit: Martti Hario...ja muita; toim. ja kuvatekstit: Arno Rautavaara. Hki: Suomen luonnonsuojelun tuki, 1983 - (Suomalaista luontoa parhaimmillaan, ISSN 0358-5670; 4.). ISBN 951-95453-7-9. * Ajojäällä syntynyt, Seppo Keränen, Martti Soikkeli. Forssa: Forssan kustannus, 1989 ISBN 951-9026-09-6. ** Född i drivisen, Seppo Keränen, Martti Soikkeli; översättning: Johan Ulfvens. Forssa: Forssan kustannus, 1990 ISBN 951-9026-17-7. * Suurtunturit, Seppo Keränen; teksti: Asko Kaikusalo. Espoo: Weilin + Göös, 1989. ISBN 951-35-4560-1. ** Mighty northern fells, Seppo Keränen; Asko Kaikusalo; English transl.: Richard Hayhurst. Espoo: Weilin + Göös, 1989. ISBN 951-35-4679-9. * Kokemäenjoki = The River Kokemäenjoki, kuvat = photographs: Seppo Keränen; teksti = text: Pertti Kalinainen; käännös = translation: Auli Hurme-Keränen. Pori: S. Keränen, 1992 ISBN 952-90-4114-4. * The Baltic Sea, Seppo Keränen; text: Hans Hästbacka; translation: Auli Hurme-Keränen. Helsinki: WSOY, 1996. ISBN 951-0-21340-3. * Itämerellä, Seppo Keränen; teksti: Hans Hästbacka; käännös: Auli Hurme- Keränen. Helsinki: WSOY, 1996. ISBN 951-0-21336-5. ** Östersjön, Seppo Keränen; text: Hans Hästbacka. Helsingfors: WSOY, 1996. ISBN 951-0-21341-1. * Merikotkan siivillä, Seppo Keränen; teksti: Hans Hästbacka; käännös: Auli Hurme-Keränen. Helsinki: Suomen luonnonsuojelun tuki, 2001 ISBN 951-9381-78-3. ** På havsörnens vingar, Seppo Keränen; text: Hans Hästbacka. Helsingfors: Suomen luonnonsuojelun tuki, 2001 ISBN 951-9381-83-X. * Elämää suistossa = Life on the delta, kuvat = photographs: Seppo Keränen; teksti = text: Janne Lampolahti, käännös = translation: Auli Hurme-Keränen. Pori: Kehitys, 2005 ISBN 952-99254-2-5. * Hylkeet, Seppo Keränen, kuvat; Markku Lappalainen teksti. Helsinki: Maahenki, 2009 ISBN 978-952-5652-66-6. ** Sälar, Seppo Keränen, foto; Markku Lappalainen, text; översättning: Annika Luther. Helsingfors: Söderström, 2009 ISBN 978-951-52-2603-7. * Metsällä, toimittanut Ville Pekkanen, Markku Hattula; kuvat: Hannu Huttu, Topi Ikäläinen, Seppo Keränen. ISBN 978-952-301-014-7. ==Lähteet== ==Aiheesta muualla== * Seppo Keränen Ammattiluontokuvaajien sivulla Luokka:Suomalaiset luontokuvaajat Luokka:Vuonna 1947 syntyneet Luokka:Elävät henkilöt
Whangārei

Whangārei () on Uuden-Seelannin Pohjoissaarella sijaitseva, maan pohjoisin varsinainen kaupunki. Se toimii Northland-nimisen hallinnollisen alueen pääkaupunkina. Kaupungin väkiluku on (vuonna ). == Maantiede == Whangārei sijaitsee Northlandin hallinnollisella alueella Whangarein piirikunnassa. == Historia == Legendan mukaan nykyisen kaupungin alueen näki ensimmäisenä polynesialainen tutkimusmatkailija Kupe matkallaan takaisin Hawaikiin löydettyään Uuden-Seelannin. Suullisen perimätiedon mukaan maorit asuttivat alueen 1000-luvulla. Arkeologisia löydöksiä alueen asutuksista on noin 1200-luvulta lähtien. == Lähteet == == Aiheesta muualla == Luokka:Uuden- Seelannin kaupungit
Risto Keskinen

Risto Pellervo Keskinen (4. marraskuuta 1924 Petäjävesi – 23. toukokuuta 2014 TampereMuistokirjoitus, Hs.fi) on suomalainen tekniikantutkija. Hän on ollut Tampereen teknillisen korkeakoulun koneenrakennusopin (hydrauliset koneet) professori 1969–1987.WSOY Iso Tietosanakirja 4. osa, s. 289, WSOY 1997 == Lähteet == Luokka:Suomalaiset insinöörit Luokka:Suomalaiset professorit Luokka:Tampereen teknillisen yliopiston professorit Luokka:Vuonna 1924 syntyneet Luokka:Vuonna 2014 kuolleet
Α-Metyylifentanyyli

α-Metyylifentanyyli (tai alfa-metyylifentanyyli) on analgeettinen opioidi ja fentanyylin muunnos. α-Metyylifentanyylin kehitti Janssen Pharmaceutica -lääkeyhtiö 1960-luvulla.US Patent 3164600 Vuonna 1976 kemikaalia alkoi esiintyä huumausainemarkkinoilla katunimellä China White, ja sen käyttö alkoi johtaa kuolemantapauksiin. α-Metyylifentanyyli aiheuttaa samankaltaisia vaikutuksia fentanyylin kanssa. Vaikka α-metyylifentanyyli onkin erittäin voimakas opioidi, se on massayksikköä kohti miedompaa kuin fentanyyli. Sen vaikutusaika on myös huomattavan lyhyt. == Lähteet == == Aiheesta muualla == * PubChem: Alpha methyl fentanyl * DrugBank: α-Methylfentanyl Luokka:Fentanyylijohdokset
Olavi Keskumäki

Olavi Mikael Keskumäki (s. 1928) on suomalainen taloustieteilijä. Hän on ollut Tampereen yliopiston kansantaloustieteen vt. professori 1969–1975 ja kansantaloustieteen (julkistalous) professori 1976–1992. Hänen tutkimuskohteitaan ovat olleet julkinen sektori, eläkkeet ja työkyvyttömyys.WSOY Iso Tietosanakirja 4. osa, s. 292, WSOY 1997 == Lähteet == == Aiheesta muualla == * Kuka kukin on 1978 Luokka:Suomalaiset taloustieteilijät Luokka:Suomalaiset professorit Luokka:Tampereen yliopiston professorit Luokka:Vuonna 1928 syntyneet Luokka:Elävät henkilöt
Honda (Kolumbia)

Honda on Kolumbian kunta, joka sijaitsee Toliman departementissa Magdalena- joen varrella, Andeilla. Etäisyys Ibaguéen on 92 kilometriä. Bogotá sijaitsee 142 kilometrin päässä. Honda rajoittuu Caldasin ja Cundinamarcan departementteihin. Lähellä sijaitsevia kuntia ovat Armero ja Mariquita. Hondan nimi viittaa alueella asuneeseen ondaima-kansaan. Hondan kuntaa ei varsinaisesti perustettu. Sen löysi espanjalainen tutkimusmatkailija ja konkistadori Gonzalo Jiménez de Quesada vuonna 1539. Sijaintinsa vuoksi se toimi Mariquitan provinssin pääkaupunkina. Magdalena-joen läheisyyden vuoksi Honda on ollut strategisesti tärkeä niin kolonialismin, itsenäisyyden kuin sisällissotienkin aikoina. Liberaalit valtasivat Hondan usein tuhannen päivän sodan aikana. vasen|thumb|Kolonialaistyylistä arkkitehtuuria Hondassa Hondan turvallisuustilanne on parantunut merkittävästi. Hondassa on kuitenkin ollut merkittäviä sosiaalisia ongelmia julkisten varojen puutteen vuoksi. Lapsikuolleisuusluvut ovat olleet korkeita. Vuosien 2000–2010 aikana Hondassa laskettiin olleen yli 400 tapausta, joissa asukkaat oli häädetty mailtaan. Äärioikeistolainen liike AUC piti valtaa alueella 2000-luvun alussa. == Talous == Monista muista Toliman kunnista poiketen, maanviljely ei kuulu Hondan pääelinkeinoihin. Hondan talous nojaa turismiin, kalastukseen ja karjanhoitoon. Urbanisaatio on pitkälle kehittynyttä. == Ilmasto == Hondan ilmasto on trooppinen. Keskimääräinen lämpötila on 27,5 °C. Vuosittainen sademäärä on parhaimmillaan noin 1 608 millimetriä. Kuivuus on koetellut Hondaa viime aikoina. == Väestö == Vuoden 2005 väestölaskennan mukaan Hondassa asui 27 310 asukasta. Enemmistö asukkaista on naisia. Hondan väestön valtaosa koostuu alle 40-vuotiaista. Afrokolumbialaiset ja alkuperäiskansoihin kuuluvat muodostavat alle 2 % kunnan väestöstä. == Nähtävyydet == Hondassa on paljon kolonialistista arkkitehtuuria ja historiallisia katuja. Hondaa kutsutaan myös ”siltojen kaupungiksi” (Ciudad de los Puentes). Hondan ja Etelä-Amerikan vanhin silta (Puente Navarro) on yli 100 vuotta vanha. Siellä sijaitsee myös useita museoita. == Ruokakulttuuri == Hondan erikoisuuksiin kuuluu muun muassa banaanin lehtiin kääritty ja Toliman tapaan maissijauhoista valmistettu tamal ja sancocho-keitto. == Kuuluisia hondalaisia == Hondassa ovat syntyneet esimerkiksi presidenttinä vaikuttanut liberaalitaustainen Alfonso López Pumarejo ja kirjailija José María Samper. == Lähteet == == Aiheesta muualla == Luokka:Toliman kunnat
DS 4S

DS 4S on DS Automobilesin vuodesta 2015 lähtien valmistama alemman keskiluokan automalli, jota myydään ainoastaan Kiinan markkinoilla. Sen sedan-korinen rinnakkaismalli on DS 5LS. DS 4S esiteltiin Kantonin autonäyttelyssä vuoden 2015 lopulla. Moottorivaihtoehtoina ovat kolmisylinterinen 1,2-litrainen ja nelisylinterinen 1,8-litrainen bensiinimoottori. == Lähteet == == Aiheesta muualla == DS 4S Luokka:C-segmentin autot Luokka:2010-luvun autot Luokka:2020-luvun autot
Lauri Ilmari Itkonen

Lauri Ilmari Itkonen (29. elokuuta 1888 Sotkamo – 21. joulukuuta 1972Kuka kukin on 1974, s. 131. Otava, Helsinki 1974.) oli varatuomari, saamelaiskulttuurin tutkija ja Enontekiön nimismies.Itkonen, L. I.. Aikalaiskirja 1934. Runeberg.org. Viitattu 26.9.2016. Hän löysi Inarin Juutuansuun kivikautiset kotapaikat.Lauri Itkonen. Anaras - tutkimus. Viitattu 26.9.2016. Lauri Ilmari Itkonen kuului Itkosten tiedesukuun. Hänen isänsä oli Inarin kirkkoherra Lauri Arvid Itkonen ja hänen nuorempia veljiään saamen kielen tutkija T. I. Itkonen, Inarin kirkkoherra ja Saamelaisten kristillisen kansanopiston rehtori Tuomo Itkonen sekä akateemikko Erkki Itkonen. ==Lähteet== Luokka:Suomalaiset arkeologit Luokka:Suomalaiset juristit Luokka:Vuonna 1888 syntyneet Luokka:Vuonna 1972 kuolleet
Palestina (Huila)

Palestina on Kolumbian kunta, joka sijaitsee Huilan departementissa, Andeilla. Lähellä sijaitsevia kuntia ovat Pitalito ja Acevedo. Palestina rajoittuu Caucan departementtiin etelään päin mentäessä. Neivaan on matkaa 205 kilometriä. Palestina on Huilan nuorin kunta. Sen perusti presbyteeri Camilo Trujillo Silva vuonna 1937. Palestinan nimi oli ennen ”Agua Azul”. Kunnan nykyinen nimi on saanut inspiraationsa Raamatusta. Palestina kuului jonkin aikaa Pipaliton kuntaan, minkä jälkeen siitä tuli itsenäinen kunta 1980-luvulla. Palestinassa asuu 11 565 ihmistä, joista enemmistö on alle 40-vuotiaita. Valtaosa Palestinan asukkaista on miespuolisia. == Talous == Palestinan pääelinkeinoja ovat maa- ja karjatalous. Alueella viljellään ja kasvatetaan muun muassa kahvia, sokeriruokoa, granadillaa, luloa, pitaijaa, puutomaattia ja marjoja. Kalanviljelyä harjoitetaan jonkin verran. Turismi (erityisesti ekoturismi) on myös tärkeä elinkeino. == Ilmasto == Keskilämpötila on 19 astetta. Vuosittainen sademäärä on keskimäärin 1 922 millimetriä. == Nähtävyydet == Palestinassa on paljon ekoturismia alueen luontokohteiden vuoksi. Alueella sijaitsee Parque Nacional Natural Cueva de los Guáchoros -niminen kansallispuisto, josta tuli Kolumbian ensimmäinen kansallispuisto vuonna 1960. Siellä pesii esimerkiksi rasvakehrääjiä. == Lähteet == Luokka:Huilan kunnat
Moisio (muinaissuomalainen suurtila)

Moisio on muinaissuomalainen suurtila, jollaisia oli Suomessa ainakin rautakaudella niin sanottuna ristiretkiaikana. Moisioita tunnetaan erityisesti Varsinais-Suomesta. Nousiaisten moisio on toistaiseksi ainoa kohde, josta on tehty runsaita arkeologisia löytöjä.Georg Haggrén et al. (2015). Sivu 358, 384. Moisio-nimisillä paikoilla on usein myös yhteys keskiaikaisten kirkkojen paikkoihin. Ainakin Mynämäellä, Nousiaisissa, Paimiossa ja Lohjalla kirkko on rakennettu pitäjän ainoan Moisio-nimisen talon maalle. Tästä on päätelty, että lounaisrannikon kirkkojen paikat olivat saaneet alkunsa näille ristiretkiaikaisille suurtiloille perustetuista saarnahuoneista. Ruotsin vallan voimistuessa 1200-luvun lopulla ja 1300-luvulla Moisiot joutuivat kruunun tai kirkon omistukseen. Tämä on nähty osoituksena vallanvaihdosta yhteiskunnassa. Tällaisia kruunun tai kirkon omistamia taloja on ollut Liedossa, Piikkiössä, Uskelassa, Nousiaisissa ja Mynämäellä. Vallanvaihdon seurauksena tuskin kukaan suomalaisista suurtalonpojista pääsi nousemaan myöhemmin uuden Ruotsin vallan aatelissäätyyn. Tästä huolimatta 1300-luvulla Hyvälempi- ja Mielivalta-nimiset henkilöt esiintyvät aatelisvaltakirjoissa, mutta suomalaiset nimet katoavat myöhemmin. Keskiajalla Moisio-nimellä tunnetut suurtilat eivät enää monissa tapauksissa koostuneet laajoista tiluksista tai kartanolääneistä, vaan ne olivat vauraita vertaistensa joukossa. Moisioiden isännät eivät välttämättä pystyneet tarjoamaan varustettua ratsua kuninkaan palvelukseen, eivätkä täten voineet nousta Ruotsin vallan aikana Alsnön säännön mukaisesti vapaasäätyyn.Georg Haggrén et al. (2015). Sivu 439. == Moisiot muualla == Suomen sanalla moisio on etymologinen vastine viron sanaan mõis (paikannimissä myös genetiivimuodossa mõisa). Myös virossa moisioita lienee ollut jo esihistoriallisella ajalla, mutta sana viittaa nykyään pääasiassa aateliskauden baltiansaksalaisiin kartanoihin. Sanalla moisio on etymologiset vastineet myös liivin, vatjan ja inkeroisen kielissä. Lisäksi sana on virosta lainattu latvian kieleen (muiža ’kartano’) ja joidenkin arveluiden mukaan venäjään (мы́за). == Lähteet == * === Viitteet === == Aiheesta muualla == * Piispankirkko ja pakanakalmisto, Suomen Kuvalehti, 13.12.1930, nro 50, s. 13, Kansalliskirjaston digitaaliset aineistot Luokka:Varsinais-Suomen historia
Martti Hosia

Martti Hosia (s. 1948)Armi Hosia, Kuka kukin on 1978. on suomalainen toimittaja, joka työskenteli pitkään Yleisradion Venäjän asioihin erikoistuneena ulkomaantoimittajana. == Ura == Hän toimi Ylen kirjeenvaihtajana Moskovassa 1986–1990, 1994–1998 ja jälleen vuodesta 2001 lähtien.Koikkalainen, Katja: Moskovan äänet kertovat suomalaisille venäläisistä , Journalismikritiikin vuosikirja 1/2001. Viitattu 26.9.2016.Ensimmäinen palkittu: Martti Hosia, Suomi–Venäjä-seura 30.11.2002. Viitattu 26.9.2016. Vuonna 2003 hän sai Vuoden journalisti -palkinnon kiihkottomasta mutta kriittisestä Venäjä-raportoinnistaan.Kir­jeen­vaih­ta­ja Martti Hosiasta vuoden journalisti, Kaleva 26.3.2003. Viitattu 26.9.2016. Erityisesti palkintoraati arvosti Hosian raportointia Tšetšenian sodasta.Vuoden journalisti: Kirjeenvaihtaja Martti Hosia, Yleisradio , Suuri Journalistipalkinto -sivusto. Viitattu 26.9.2016. Vuonna 2002 Suomi–Venäjä- seura palkitsi Martti Hosian ensimmäistä kertaa jaetulla Harashoo-palkinnolla. Se myönnetään toiminnasta, joka positiivisessa mielessä liittyy Venäjään ja venäläisyyteen tai edistää Suomen ja Venäjän välistä yhteistyötä tai Venäjä- tietouden leviämistä Suomessa. Palkintoperusteluissa lueteltiin Martti Hosian toimittajantyön tunnusmerkeiksi perehtyneisyys, monipuolisuus ja aina asiallisuus. ”Olipa välitettävänä ’hyviä tai huonoja uutisia’, voi suomalainen katsoja luottaa Hosian juurevaan raportointiin ja Venäjän tuntemukseen. Lisäksi hänen kymmenet reportaasinsa ovat kiinnostavalla tavalla avanneet venäläistä arkipäivää meille katsojille.” Palkintoperusteluissa kiitettiin lisäksi Hosian raportteja Venäjän suomalais-ugrilaisten kansojen elinoloista. == Perhe == Martti Hosian vanhemmat olivat talousneuvos Leo Hosia ja ministeri Armi Hosia. Hänen isoisänsä oli kansanedustaja Severi Kurkinen. == Tunnustukset == * Bonnierin vuoden journalisti 2002 ==Teoksia== *Raportti Moskovasta. Gummerus, 1991. ISBN 951-20-3806-4. ==Lähteet== Luokka:Ylen toimittajat Luokka: Ulkomaankirjeenvaihtajat Luokka: Elävät henkilöt Luokka:Vuonna 1948 syntyneet
New Golgotha Rising

__NOTOC__ New Golgotha Rising on suomalaisen black metal -yhtye Clandestine Blazen kahdeksas studioalbumi. Se julkaistiin 2. huhtikuuta 2015 levymerkillä Northern Heritage. Vinyylipainos julkaistiin 3. kesäkuuta 2015.Discogs: Clandestine Blaze – New Golgotha Rising == Kappaleet == # # # # # # # == Kokoonpano == * Mikko Aspa – laulu, kaikki instrumentit == Arvostelut == * Imperiumi.net: Imperiumi.net * Metalliluola.fi: 6+/10Metalliluola.fi == Lähteet == == Aiheesta muualla == * * Luokka:Clandestine Blazen albumit Luokka:Vuoden 2015 albumit
Baveno

Baveno on kunta Pohjois-Italiassa Verbano-Cusio-Ossolan maakunnassa Piemonten alueella. Bavenon naapurikunnat ovat Gravellona Toce, Stresa ja Verbania. == Lähteet == == Aiheesta muualla == Luokka:Verbano-Cusio-Ossolan maakunnan kunnat
Furanyylifentanyyli

Furanyylifentanyyli (Fu-F) on analgeettinen opioidi ja fentanyylin johdos, sitä on myyty muuntohuumeena. Kemikaali on suunnilleen viisi kertaa fentanyyliä miedompi vaikutuksiltaan. Fentanyylijohdannaisten sivuvaikutukset ovat osapuilleen itse fentanyylin kaltaisia, kuten esimerkiksi kutina, pahoinvointi ja mahdollisesti hengenvaarallinen hengityslama. Furanyylifentanyyli on aiheuttanut jopa satoja kuolemantapauksia ympäri Euroopan ja entisissä Neuvostoliittoon kuuluneissa valtioissa. Se on myös aiheuttanut kuolemantapauksia Virossa 2000-luvun alussa, ja siitä on myös kehitetty uusia variaatioita joita on myös alkanut esiintyä huumausainemarkkinoilla. Hengenvaarallisia vastareaktioita kemikaalin käytöstä on esiintynyt Ruotsissa. Se on aiheuttanut ainakin seitsemän kuolemantapausta Cook Countyssä, Illinoisissa. Furanyylifentanyyli on luokiteltu laittomaksi aineeksi Ruotsissa tammikuussa 2016. DEA:n mukaan fentanyyliä ja sen johdoksia on massatuotettu Kiinassa salaisissa laboratorioissa, joista niitä on salakuljetettu Yhdysvaltoihin perinteisten Meksikossa sijaitsevien reittien kautta. Kiinalaiset kemistit ovat kehittäneet fentanyylistä uusia variaatioita kiertääkseen Yhdysvaltojen huumausainelakia, ja näin kehittäneet uusia muuntohuumeita jotka eivät ole Yhdysvalloissa laittomia, mutta muistuttavat vaikutuksiltaan fentanyyliä. == Lähteet == Luokka:Fentanyylijohdokset Luokka:Lääkeaineet joilla ei ole ATC-koodia Luokka:Furaanit Luokka:Piperidiinit
Catalogue raisonné

Catalogue raisonné on kattava, selityksin varustettu, taiteilijan kaikki tunnetut tunnetut teokset sisältävä luettelo. Luettelo voi sisältää teokset joko tietyllä tai kaikilla tekotavoilla tehtynä. Catalogue raisonnét ovat tieteellisiä kokoomateoksia taiteilijan teoskannasta. Ne ovat tärkeitä apuvälineitä taideteoksen tutkimuksessa ja attribuoinnissa. Catalogue raisonnéssa voi olla joitakin tai kaikki seuraavista: *Teoksen nimi ja sen vaihtoehdot *Mitat/koko *Teoksen ajoitus *Maalausneste *Sijaintipaikka/omistaja julkaisuaikana *Provenienssi (omistajuuden historia) *Näyttelyhistoria *Teoksen kunto *Julkaistu teosta koskeva kirjallisuus *Taiteilijaa koskevat esseet *Kriittiset arviot ja huomiot *Teoksen täydellinen kuvaus *Taiteilijan signeeraukset, merkinnät ja monogrammit *Teoksen reproduktiot *Luettelo johdannaisista, kadonneista tai väärennetyistä teoksista *Luettelon numero == Esimerkkejä == * * Hubertus Butin, Stefan Gronert: Gerhard Richter, Editionen 1965–2004: catalogue raisonné. Cantz, Ostfildern-Ruit 2003, 2004, ISBN 3-7757-1430-8. * Dina Vierny, Alain Troadec und Pierre Cabanne: André Bauchant, Catalogue raisonné, Benteli (2007) ISBN 3-7165-1296-6 * Paul Klee Catalogue Raisonné: Band 1-9, Berne. Museum of Fine Arts, Paul Klee Foundation. 9 volumes, 4tos, cloth. Basel, Benteli Verlag, 1998-2004. == Katso myös == *Magnum opus *Taiteen historia == Lähteet == Luokka:Taidehistorian käsitteet
Reijo Lindroos (toimittaja)

Reijo Veikko Johannes Lindroos (s. 12. elokuuta 1951 Helsinki) on suomalainen toimittaja, joka työskenteli pitkään Yleisradion ulkomaantoimittajana. Hän toimi Ylen Afrikan-kirjeenvaihtajana vuosina 1989–1992 asemapaikkanaan Nairobi. Vuosina 1997–2002 hän oli Ylen pääkirjeenvaihtajana Washingtonissa Yhdysvalloissa. Hän on toiminut myös Ylen TV-uutisten ulkomaantoimituksen päällikkönä ja viimeksi erikoistoimittajana. Hän jäi eläkkeelle syksyllä 2016. Lindroos raportoi kirjeenvaihtajana muun muassa Nelson Mandelan vapautumisesta ja Etelä-Afrikan apartheidin purkamisesta, Yhdysvaltojen vuoden 2000 presidentinvaaleista ja syyskuun 11. päivän terroriteoista 2001. Lomaltaan Sri Lankassa joulukuussa 2004 Lindroos joutui raportoimaan Intian valtameren tsunamista.Konkaritoimittaja Reijo Lindroos eläkkeelle – "Terrori-iskun jälkeen ensimmäinen vapaapäiväni oli 32 päivää myöhemmin", Yle Uutiset 26.8.2016. Viitattu 26.9.2016. ==Lähteet== ==Aiheesta muualla== *Reijo Lindroos Radio- ja tv-arkiston tietokannassa Luokka:Ylen toimittajat Luokka:Vuonna 1951 syntyneet Luokka:Ulkomaankirjeenvaihtajat Luokka:Elävät henkilöt
Ro4-1539

Ro4-1539 (furetyylinorlevorfanoli) on analgeettinen opioidi joka kuuluu morfinaaneihin. Kemikaalin kehitti Hoffmann–La Roche 1950-luvulla. Se toimii voimakkaana myy-reseptorin agonistina, ja eläinkokeissa sen huomattiin olevan noin 30-60 kertaa vahvempi kuin sille sukua oleva levorfanoli.Nathan B. Eddy, Hedwig Besendorf and Béla Pellmont. Synthetic analgesics - Aralkyl substitution on nitrogen of morphinan. UNODC Bulletin on Narcotics 1958 p 23-42.Hellerbach J, Schnider O, Besendorf H, Pellmont B. Synthetic Analgesics. Part IIA. Morphinans. Pergamon Press, 1966. Ro4-1539:a ei ole koskaan kaupallistettu, sitä ei ole markkinoitu lääkeaineena, vaan sitä on käytetty ainoastaan laboratorio-olosuhteissa ja eläinkokeissa. Eläinkokeista päätellen sen arvellaan vaikuttavan ihmisiin samalla tavoin kuin muut voimakkaat opioidireseptoriagonistit, ja sen vaikutuksen arvellaan olevan analgesia, sedaatio, euforia, ummetus, kutina, takyfylaksia ja hengityslama, joka voi olla hengenvaarallista. == Lähteet == Luokka:Morfinaanit Luokka:Furaanit Luokka:Lääkeaineet joilla ei ole ATC-koodia Luokka:Fenolit
Ksorfanoli

Ksorfanoli (koodinimet TR-5379 tai TR-5379M, tunnetaan myös nimellä ksorfanolimesylaatti) on analgeettinen opioidi joka kuuluu morfinaaneihin, mutta sitä ei ole koskaan myyty lääkekäyttöön tai kaupallistettu. Se on opioidreseptoreiden sekä antagonisti että agonisti. Ksorfanoli aiheuttaa voimakkaan analgesian ja alun perin sen pääteltiin olevan niin sanotusti ei- väärinkäytettävä kemikaali. Eläinkokeissa sen huomattiin aiheuttavan vain suhteellisen vähäisiä sivuvaikutuksia, ainoastaan sedaatiota ja pahoinvointia, joskin se voi aiheuttaa lihaskramppeja suuremmilla annoksilla. == Lähteet == == Aiheesta muualla == *PubChem: Xorphanol *ChemBlink: Xorphanol Luokka:Morfinaanit
Simeon Thessalonikalainen

Pyhä Simeon Thessalonikalainen (, n. 1381 – 15. syyskuuta 1429) oli Thessalonikan arkkipiispa ja bysanttilainen teologi. Simeon oli merkittävä liturginen teologi ja hesykasti ja Bysantin valtakunnan viimeinen suuri teologi. == Elämä == Simeon syntyi vuosien 1381 ja 1387 välillä Konstantinopolissa. Hänen lapsuudeestaan ja nuoruudestaan tunnetaan varsin vähän. Hän meni kuitenkin ilmeisesti nuoruudessaan kilvoittelemaan konstantinopolilaiseen Ksanthopouloksen luostariin, jossa hänestä vihittiin pappismunkki ennen hänen valintaansa piispaksi. Vuosien 1410 ja 1418 välillä hänet valittiin valtakunnan toiseksi suurimman kaupungin, Thessalonikan arkkipiispaksi. Vuonna 1422, kun ottomaanien sulttaani Murad II piiritti Thessalonikaa, Simeon lähti salaa kaupungista Konstantinopoliin pyytääkseen keisari Manuel II:lta apujoukkoja turkkilaisia vastaan. Simeon pääsi kuintenkin vain Athosvuorelle asti, jossa hänet kehotettiin kääntymään takaisin. Koska keisarilta ei saatu apujoukkoja, kaupungin kuvernööri Andronikos Palaiologos päätti luovuttaa kaupungin venetsialaisille, estääkseen turkkilaisvalloituksen. Venetsialaiset eivät kuitenkaan pystyneet murtamaan turkkilaispiiritystä, ja kaupungin olot pysyivät huonoina. Simeon kuvaa piiritetyn kaupungin elinoloja teoksessaan Logos Historikos. Simeon kuoli hieman ennen kaupungin ottomaanivalloitusta 1429. Ortodoksinen kirkko kanonisoi Simeonin pyhien joukkoon vuonna 1981. == Teokset == Simeon oli merkittävä myöhäisbysanttilaisen kauden kirjoittaja. Hän täydensi katedraalinsa typikoneja ja kirjoitti kuvauksia jälkipolville bysanttilaisesta liturgiasta. Patrologia Graecan niteeseen 155 on koottuu Simeonin kirjoitukset. Simeonin tärkeimmät teokset ovat: * Dialogi Kristuksessa kaikkia harhaoppeja vastaan (), dialogimuotoon kirjoitettu teos harhaoppeja vastaan * Sakramenteista (), * Pyhästä liturgiasta * Pyhästä temppelistä ja sen pyhittämisestä * Pyhästä pappisvihkimyksestä * Rukouksesta == Katso myös == * Hesykasmi == Lähteet == == Kirjallisuutta == === Käännökset === * * * * == Aiheesta muualla == * Simeon Thessalonikalaisen synaksaario * Simeon Thessalonikan arkkipiispa. Ortodoksi.net. * Simeonin teokset pdf-muodossa Google Books-palvelussa , Luokka:Bysanttilaiset filosofit Luokka:Kirkkoisät Luokka:Pyhät Luokka:Thessalonikin historia Luokka:1380-luvulla syntyneet Luokka:Vuonna 1429 kuolleet
Honda (täsmennyssivu)

Honda voi tarkoittaa seuraavia: * Honda, japanilainen autonvalmistaja ja automerkki * Honda Racing F1, japanilainen Formula 1 -talli * Honda Center, urheilustadion Anaheimissa, Kaliforniassa * Honda, kunta Toliman departementissa Kolumbiassa == Henkilöitä == * Honda Shigetsugu (1529–1596), japanilainen samurai * Ishirō Honda (1911–1993), japanilainen elokuvaohjaaja * Keisuke Honda (s. 1986), japanilainen jalkapalloilija * Midori Honda (s. 1964), japanilainen jalkapalloilija * Minako Honda (1967–2005), japanilainen poplaulaja * Nagayasu Honda, japanilainen jalkapalloilija * Seiji Honda (s. 1976), japanilainen jalkapalloilija * Sōichirō Honda (1906–1991), japanilainen insinööri ja teollisuusjohtaja, Honda-yhtiön perustaja * Takuya Honda (s. 1985), japanilainen jalkapalloilija * Tomoru Honda (s. 2001), japanilainen uimari * Tsubasa Honda (s. 1992), japanilainen näyttelijä ja malli * Yasuto Honda (s. 1969), japanilainen jalkapalloilija. === Kuvitteellisia henkilöitä === * Hiroto Honda, manga- ja animesarjassa Yu-Gi-Oh! Luokka:Luettelot henkilöistä sukunimen mukaan
Tesoman koulu

Tesoman koulu on Tampereella sijaitseva vuosiluokkien 1–9 koulu, joka toimii Tesoman koulutalossa Ristimäessä, Ikurin koulutalossa Ikurissa ja Kalkun sekä Kalkunvuoren toimipisteissä Kalkussa. Tesoman koulun alueelle rakentui uusi Tesoman yhtenäiskoulu, jonka rakentaminen alkoi toukokuussa 2016. Sen valmistui vuoden 2018 alussa. Koulu muutti uuteen rakennukseen helmi–maaliskuussa 2018, jolloin alkoi myös sivurakennuksen remontti. Remontin jälkeen sivurakennus yhdistettiin uuteen rakennukseen ja myöhemmin kesällä vanha päärakennus purettiin. Elokuussa 2018 Tesoman päiväkoti sekä alakoulun luokat muuttivat yhtenäiskoulun rakennukseen.https://web.archive.org/web/20180228161600/http://koulut.tampere.fi/tesoma/rakentaminen.htm == Lähteet == Luokka:Tampereen peruskoulut Luokka:Ristimäki Luokka:Ikuri Luokka:Kalkku
Proksorfaani

Proksorfaani (tunnetaan myös nimellä proksorfaanitartraatti, koodinimeltään BL-5572M) on opioidijohdannainen lääkeaine jolla on yskää hillitsevä vaikutus, se kuuluu morfinaaneihin. Proksorfaania ei ole koskaan myyty lääkekäyttöön. == Lähteet == Luokka:Morfinaanit
Tesoman kirjasto

Tesoman kirjasto on vuonna 1979 perustettu Westeri-liikekeskuksessa Tampereen Tesomajärven kaupunginosassa sijaitseva kirjasto. ==Historia== Tesoman kirjasto muodostettiin vuonna 1979 yhdistämällä Raholan koululla toiminut Raholan sivukirjasto ja Tesomajärven koululla toiminut Tesoman sivukirjasto. Tesomajärven koululla toiminut sivukirjasto oli avattu 15. marraskuuta 1967. Kirjastona oli myös koulun käytössä ollut 40 m2:n luokkahuone. Sivukirjaston toiminta päättyi 28. helmikuuta 1979. Vuosina 1979-1989 Tesoman kirjasto toimi kirjastokäyttöön kunnostetussa entisessä liikehuoneistossa, joka oli hyötypinta-alaltaan 517 m2. Näistä tiloista jouduttiin luopumaan tammikuussa 1989 kiinteistön omistajan vaihduttua. Uuden kirjaston rakentamisen aloituksen lykkääntyessä kirjasto jouduttiin sijoittamaan väliaikaisiin vuokratiloihin samaan kiinteistöön, jossa aikaisemmatkin vuokratilat olivat. Kirjastolle rakennettiin vuosina 1989-1990 omat tilat kiinteistöön, jossa toimii myös Tesoman nuorisokeskus. Sisustussuunnitelman laati ja kiinteistön suunnitteli kaupunginarkkitehti Jukka Hagman Tampereen kaupungin talonrakennusvirastosta. Kirjasto avattiin uusissa tiloissa 3. tammikuuta 1991. Kirjaston toiminta päättyi tässä tilassa 17. helmikuuta 2018. Kirjastolle rakennettiin uudet tilat Tesoman keskustaan rakennettuun liikekeskus Westeriin. Uuden kirjaston avajaiset pidettiin 9. huhtikuuta 2018. == Lähteet == ==Aiheesta muualla== *Tesoman kirjasto Luokka:Tampereen kaupunginkirjasto Luokka:Tesomajärvi
Aucklandin teknillinen yliopisto

Aucklandin teknillinen yliopisto (Auckland University of Technology (AUT)) on teknillinen yliopisto Aucklandissa Uudessa-Seelannissa. Kyseessä on Uuden- Seelannin uusin yliopisto, joka sai yliopistostatuksen vuonna 2000. ==Tiedekunnat== Yliopistolla on viisi tiedekuntaa: * Taloustieteiden ja lakitieteen tiedekunta * Kulttuuritieteiden ja yhteiskuntatieteiden tiedekunta * Muotoilun ja luovien teknologioiden tiedekunta * Terveys- ja ympäristötieteiden tiedekunta * Maori- ja alkuperäisasukkaiden tutkimuksen tiedekunta ==Lähteet== Luokka:Auckland Luokka:Uuden-Seelannin yliopistot
Luettelo Ponssen tuotteista

thumb|255px|Ponsse Scorpion King -harvesteri harvennusleimikossa thumb|255px|Ponsse Buffalo -ajokone latvuspinon vieressä Vieremäläinen Ponsse valmistaa metsätyökoneita saksalaisen MTU:n (Mercedes-Benz-pohjaisia teollisuusmoottoreita) voimanlähteillä. Ponssen valmistamat tuotteet: ==Harvesterit== Ponssen harvesterituotteisiin kuuluvat *Ponsse Beaver *Ponsse Fox (valmistus lopetettu) *Ponsse Cobra *Ponsse Ergo *Ponsse Scorpion *Ponsse Scorpion King *Ponsse Scorpion Giant *Ponsse Bear ==Kuormatraktorit== Ponssen kuormatraktoreita eli ajokonetuotteita ovat *Ponsse Gazelle *Ponsse Wisent *Ponsse Elk *Ponsse Buffalo *Ponsse Buffalo King *Ponsse Elephant *Ponsse Elephant King *Ponsse Mammoth ==Yhdistelmäkoneet== Ponssen korjuri eli yhdistelmäkonetuote on Ponsse Buffalo Dual ==Harvesteripäät== Ponssen harvesteripäätuotteita (käytetään myös nimeä hakkuupää) ovat *H5 *H6 *H7 *H7euca *H77euca *H7HD *H8 *H8HD *H10 ==Muut tuotteet== Ponsse valmistaa myös nostureita ja kuormaimia , energiapuun taloudelliseen korjaamiseen suunniteltuja tuotteita , Ponsse Ohjaamo -istuimia , puunhankintaketjussa tarvittavia tietojärjestelmiä ja simulaattoreita . ==Lähteet== Ponssen tuotteista Luokka:Ponsse Luokka:Metsänhakkuu Luokka:Metsätalouskoneet Luokka:Moottorityökoneet
Saipanin kansainvälinen lentoasema

Saipanin kansainvälinen lentoasema on Pohjois-Mariaanien Saipanin ainoa lentoasema. Sieltä lennetään suoria lentoja Japaniin, Etelä-Koreaan, Kiinaan ja Guamiin sekä paikallislentoja muualle Pohjois-Mariaaneilla. == Lentoyhtiöitä == Lähde: * Asiana Airlines * China Eastern Airlines * Delta Airlines * Jeju Air * Jin Air * Philippine Airlines (PAL Express) * Sichuan Airlines * Star Marianas Air * United Airlines == Lähteet == == Aiheesta muualla == * Luokka:Pohjois-Mariaanit Luokka:Oseanian lentoasemat Luokka:Yhdysvaltain lentoasemat
Organokobolttiyhdisteet

Organokobolttiyhdisteet ovat organometalliyhdisteitä, joissa on kovalenttinen sidos koboltin ja hiilen välillä. ==Rakenne ja ominaisuudet== Organokobolttiyhdisteissä koboltti voi esiintyä hapetusluvuilla +I, +II, +III tai +IV. Näistä +I ja +III ovat tavanomaisimmat ja hapetusluvulla +II koboltti esiintyy organometalliyhdisteissä vain reaktioiden välivaiheina ja hapetusluvulla +I organokobolttiyhdisteet ovat hyvin nukleofiilisia. Koboltin ja hiilen välinen sidos on hyvin heikko. Ainoa stabiili yksinkertaisia alkyyliligandeja sisältävä organokobolttiyhdiste on tetrakis(norbornyyli)koboltti, jossa koboltti on muutoin sille harvinaisella hapetusluvulla +IV. Stabiilimpia ovat yhdisteet, joissa on lisäksi ligandina fosfiineja tai muita elektroneja luovuttavia ligandeja.Roger W. Binkley & Edith R. Binkley: Radical Reactions of Carbohydrates Volume II: Radical Reactions in Carbohydrate Synthesis (2014) Chapter 23: Organocobalt and Organomercury Compounds Teoksen verkkoversio Viitattu 27.9.2016. Organokobolttiyhdisteitä, joiden rakenne on RyCoXz, missä R on aromaattinen ryhmä ja X on bromi tai jodi, on raportoitu syntetisoidun. Yksinkertaisia alkyyli- tai aryyliorganokobolttiyhdisteitä stabiilimpia ovat koboltin yhdisteet, joissa koboltti on koordinoitunut alkeeneihin. Tällaisia yhdisteitä ovat esimerkiksi metalloseeneihin kuuluva kobolttoseeni sekä organokobolttiyhdisteet, joissa orgaanisena osana on esimerkiksi 1,5-syklo- oktadieeni tai syklo-okteeni. Stabiileja organokobolttiyhdisteitä ovat myös eräät metallikarbonyyliyhdisteet kuten dikobolttioktakarbonyyli. Organokobolttiyhdisteitä stabiloivat myös kobolttiin sitoutuneet typpi- tai happifunktionaalisuuksia sisältävät yhdisteet esimerkiksi porfyriinirengas B12-vitamiinissa ja oksiimit. ==Lähteet== Luokka:Kobolttiyhdisteet Luokka:Organometalliyhdisteet
Santeri Helinheimo Mäntylä

Santeri Helinheimo Mäntylä (s. 1991, esiintynyt myös nimellä Santeri Mäntylä) on suomalainen näyttelijä, joka on näytellyt muun muassa elokuvissa Korsoteoria ja Bodom sekä televisiosarjassa Koukussa. Hän aloitti näyttelemisen jo lapsena tamperelaisissa teattereissa. Elokuussa 2024 Helinheimo Mäntylä aloitti Kuopion kaupunginteatterissa kahden vuoden kiinnityksellä. Helinheimo Mäntylä on vanhempiensa tapaan opiskellut Sibelius- Akatemiassa musiikkikasvattajaksi. Teatterikorkeakoulussa hän opiskeli musiikkiteatterin erityisopintoja vuosina 2021–2023. Musiikin maisteriksi hän valmistui Sibelius-Akatemiasta vuonna 2023. Hän oli mukana perustamassa tamperelaista Täsmäteatteria, jossa hän toimi ensisijaisesti säveltäjänä ja äänisuunnittelijana. Helinheimo Mäntylä näytteli 2001–2008 Tampereen Teatterissa, Tampereen Työväen Teatterissa ja Pyynikin kesäteatterissa. Lilla Teaternin Once-musikaalissa hän näytteli vuosina 2020 ja 2022. Teatteri Avoimien Ovien näytelmässä Martan valinta (2020) hän näytteli Gabrielin roolin ja vastasi musiikkien sävellyksestä ja johdosta. Vuonna 2023 hän esiintyi Turun kaupunginteatterin musikaalissa Cabaret. Lisäksi hän on esiintynyt muun muassa Yleisradion kuunnelmissa, Iisan musiikkivideolla ”Kaikki mitä et sanonut” (2016) sekä K-Plussa-mainoskampanjan kasvona 2018–2019. == Filmografia (valikoima)== === Elokuvat === Vuosi Elokuva / Lyhytelokuva Rooli 2010 Ilmianto Niko 2012 Korsoteoria Heze 2016 Bodom Atte Syysprinssi Aki 2017 Lauri Mäntyvaaran tuuheet ripset Henri Yösyöttö Janne 2019 Tarhapäivä 2021 Vuosisadan häät ensihoitaja === Televisiosarjat === Vuosi Sarja Rooli 2002–2003 JUU EI Eetu 2015–2019 Koukussa Niko Autio 2016 Bitwisards CAI 2017 Onnela Akseli 2019 Taisto – muovista ja rakkaudesta Ruu 2020 Hotel Swan Helsinki Jake Paras vuosi ikinä Miro Syke Mertsi 2022 Sininen enkeli Gini True Story Suomi Jaakko ==Radiodraama== Vuosi Kuunnelma Rooli 2015 Hännänsyöjä ? 2021 Hirviön unet Eetu Tarvaala 2022 Päättymätön riemu Stice == Lähteet == == Aiheesta muualla == * * * Luokka:Suomalaiset näyttelijät Luokka:Suomalaiset säveltäjät Luokka:Vuonna 1991 syntyneet Luokka:Elävät henkilöt
Adelaide United FC

Adelaide United Football Club on jalkapalloseura Adelaiden kaupungista. Se pelaa maansa korkeimmalla sarjatasolla A-Leaguessa. Adelaide voitti Australian mestaruuden kaudella 2015-2016. FFA Cupin se on voittanut vuosina 2014, 2018 ja 2019. ==Entisiä valmentajia== * Marco Kurz * Gertjan Verbeek ==Lähteet== == Aiheesta muualla == Luokka:Australialaiset jalkapalloseurat Luokka:Vuonna 2003 perustetut urheiluseurat Luokka:Adelaide
Belgirate

Belgirate on kunta Pohjois-Italiassa Verbano-Cusio-Ossolan maakunnassa Piemonten alueella. Belgiraten naapurikunnat ovat Besozzo, Brebbia, Ispra, Leggiuno, Lesa ja Stresa. == Lähteet == Luokka:Verbano-Cusio-Ossolan maakunnan kunnat
Gignese

Gignese on kunta Pohjois-Italiassa Verbano-Cusio-Ossolan maakunnassa Piemonten alueella. Gignesen naapurikunnat ovat Armeno, Brovello-Carpugnino, Omegna ja Stresa. == Lähteet == == Aiheesta muualla == Luokka:Verbano-Cusio-Ossolan maakunnan kunnat
Ounasjärvi

Ounasjärvi () on järvi Enontekiöllä Kemijoen päävesistössä. Enontekiön kirkonkylä Hetta sijaitsee järven pohjoisrannalla. Järven itäpäästä alkaa Ounasjoki. Järvi on kapea, noin 11 kilometrin pituinen länsi-itäsuuntainen vesiallas. Leveimmillään se on noin kilometrin levyinen. Järven pinta-ala on 6,93 neliökilometriä, ja sen rantaviivan pituus on 39,3 kilometriä. Sen tilavuus on 46 miljoonaa kuutiometriä eli 0,046 kuutiokilometriä. Keskisyvyys on 6,6 metriä ja suurin syvyys 31 metriä. Syvin kohta sijaitsee järven keskivaiheilla Hetan eteläpuolella. Järven suurin saari on Hetan itäpuolella sijaitseva Karjalansaari (8 ha). Ounasjärvi sijaitsee Kemijoen vesistössä (vesistöaluetunnus 65) Ylä-Ounasjoen valuma-alueen (65.6) Ounasjärven valuma- alueella (65.63), jonka Ounasjärven lähialueeseen (65.632) se kuuluu. Sen vedenpinnan korkeus on 287,1 mmpy. Järvi saa vetensä Muotkajärvestä, joka laskee sen länsipäähän Vajekoskea myöten. Muita järveen laskevia jokia ovat Närpistöjoki ja Suonttajoki. Ounasjärvi laskee sen itäpäästä lähtevää Ounasjokea pitkin. ==Lähteet== == Aiheesta muualla == Luokka:Enontekiön järvet
Federico Ricca

Federico Ricca Rostagnol (s. 1. joulukuuta 1994 Tarariras, Uruguay) on uruguaylainen jalkapalloilija. Hän edustaa belgialaisseura Club Bruggea ja on pelipaikaltaan vasen laitapuolustaja. == Seurajoukkueura == Ricca siirtyi 1. helmikuuta 2016 espanjalaisseura Málagaan 4½-vuotisella sopimuksella.Federico Ricca signs to Málaga CF Málaga CF. Viitattu 27.9.2016. Hän teki ensiesiintymisensä joukkueessa myöhemmin samassa kuussa pelatussa ottelussa Real Sociedadia vastaan.Un empate para alejarse de Europa Marca. Viitattu 27.9.2016. Ensimmäisen maalinsa hän teki joukkueessa 20. huhtikuuta 2016 ottelussa Rayo Vallecanoa vastaan. Vuonna 2019 Ricca siirtyi Belgiaan Club Bruggen joukkueeseen. Ricca on pelannut Uruguayn maajoukkueessa yhden ottelun, kesäkuussa 2017 Irlantia vastaan.Federico Riccan tilastot Soccerway-sivustolla == Lähteet == == Aiheesta muualla == * Federico Riccan tilastot BDFutbol- sivustolla Luokka:Uruguaylaiset jalkapalloilijat Luokka:Vuonna 1994 syntyneet Luokka:Elävät henkilöt
Saksan jalkapallon 1. Bundesliiga 2016–2017

Saksan jalkapallon 1. Bundesliiga 2016–2017 on Saksan jalkapalloilun korkeimman sarjan, Bundesliigan, 54. kausi. ==Sarjataulukko== ==Aiheesta muualla== * Virallinen sivusto Luokka:Bundesliiga Luokka:Jalkapallosarjojen kausi 2016–2017/2017
USS Trout (SS-202)

USS Trout (runkonumero SS-202) oli Yhdysvaltain laivaston Tambor-luokan sukellusvene. == Valmistus == Alus tilattiin Portsmouthin laivastontelakalta, missä köli laskettiin 28. elokuuta 1939. Alus laskettiin vesille 21. toukokuuta 1940 kumminaan Walter B. Woodsonin puoliso ja otettiin palvelukseen vielä saman vuoden lopulla 15. marraskuuta ensimmäisenä päällikkönään Frank W. Fenno Jr..DANFS - USS Trout == Palvelus == Alus julistettiin kadonneeksi 17. huhtikuuta 1944. == Lähteet == Luokka:Tambor-luokan sukellusveneet